Douai
Store norske leksikon,Geografi,Verdens geografi,Europa,Frankrikes geografi
Douai er en by i Frankrike, i regionen Hauts-de-France, departementet Nord, ved elven Scarpe, 38 km sør for Lille. Byen har 39 700 innbyggere (2017). Douai utgjør sammen med Lens byområdet Douai-Lens med 503 966 innbyggere.
Byen ligger midt i det nordfranske kullområdet, og har kjemisk industri og bilfabrikker (Renault). Byen har også universitet. På 1800-tallet ble det bygd opp en betydelig metallurgisk industri på basis av kullforekomstene. Kullindustrien har imidlertid gått sterkt tilbake.Douai er svært gammel, kjent i middelalderen for produksjon av og handel med tekstiler. Mange gamle bygninger, bl.a. klokketårnet fra 1300-tallet med et av Europas største klokkespill, rådhuset fra 1400-tallet og kirken Notre-Dame fra 1100–1300-tallet.Douai tilhørte Burgund fra 1384, fra 1477 habsburgerne og fra 1668 Frankrike. Byen ble sterkt skadet under begge verdenskrigene. Les mer i Store norske leksikon Frankrike Frankrikes geografi Frankrikes historie